Lewis Milestone

**Lewis Milestone**, rođen kao **Leib** ili **Leiv Miljštejn** (; ; 30. septembar 1895 - 25. septembar 1980) bio je američki filmski režiser rodom iz današnje Moldove, najpoznatiji kao tvorac znamenitog antiratnog filma *[[Na Zapadu ništa novo (film, 1930)|Na Zapadu ništa novo]]* i jedan od prvih dobitnika Oscara za najbolju režiju.

## Biografija
Milestone je rođen u židovskoj obitelji u Kišinjevu u Besarabiji, koja je tada bila dio Ruskog Carstva. Godine 1912. je zajedno s njom emigrirao u Ameriku. Uzdržavao se nizom slabo plaćenih poslova prije nego što je nakon izbijanja prvog svjetskog rata prijavio u američku vojsku gdje je raspoređen u rod veze. Tamo je otkrio filmski talent kada mu je povjeren posao pomoćnika režisera filma za obuku novih vojnika. Nakon izlaska iz vojske 1919. godine je konačno dobio i američko državljanstvo.

Tada je otišao u Hollywood, gdje je prvo radio kao montažer, a poslije kao pomoćnik redatelja. Howard Hughes ga je promaknuo u redatelja, a za jedan od svojih prvih filmova iz 1928., *[[Dva arapska viteza]]*, je osvojio Oscara za režiju. Režirao je i * [[Reket (film)|Reket]]*, jedan od prvih gangsterskih filmova, a poslije je pomogao Hughesu da režira scene svoje avijacijske sage *[[Hell's Angels (film)|Hell's Angels]]*, za što mu nisu bile pripisane nikakve zasluge.

Milestone je svog drugog Oscara dobio za film *[[Na zapadu ništa novo (1930)|Na zapadu ništa novo]]*, adaptaciju znamenitog antiratnog romana Ericha Marie Remarquea. Njegov sljedeći film, * [[Naslovna strana (1931)|Naslovna strana]]*, bila je adaptacija kazališnog komada Bena Hechta i Charlesa MacArthura, što mu je donijelo još jednu nominaciju za Oscara. 

Milestone nije više ponovio takve uspjehe, iako je zadržao reputaciju jednog od najpouzdanijih hollywoodskih filmaša, a posebno su se isticale njegove vještine u korištenju različitih tehnika osvjetljenja. Za vrijeme drugog svjetskog rata je snimio još jedan zapaženi ratni film *[[A Walk in the Sun (1945 film)|A Walk in the Sun]]*, ali i *[[The North Star (1943 film)|The North Star]]* koji mu je zbog pro-sovjetskog sadržaja nakon završetka rata i početka makartističke histerije priskrbio reputaciju optužbe za komunizam. Milestone je neko vrijeme, suočen sa crnom listom, razmišljao da nastavi karijeru u Europi, ali je umjesto toga odlučio optužbe za komunizam ukloniti džingoističkim ratnim filmovima. 1950-ih je neko vrijeme proveo u Europi prije nego što se vratio u SAD. Posljednji film mu je bila ambiciozni spektakl * [[Pobuna na brodu Bounty (1962)|Pobuna na brodu Bounty]]*, a koga je obilježilo traumatično snimanje i sukobi s glavnim glumcem Marlonom Brandom. Milestone je posljednja desetljeća života proveo nastojeći studio Universal nagovoriti da izda integralnu, necenzuriranu verziju *Na Zapadu ništa novo*, a što je napravljeno tek godinama nakon njegove smrti.

## Djelomična filmografija
* *[[Sedam grešnika]]* (1925.)
* *[[Dva arapska viteza]]* (1927.)
* * [[Reket (film)|Reket]]* (1928.)
* * [[Izdaja (1929)|Izdaja]]* (1929.)
* *[[Na zapadu ništa novo (1930)|Na zapadu ništa novo]]* (1930.)
* * [[Naslovna strana (1931)|Naslovna strana]]* (1931.)
* * [[Kiša (1932)|Kiša]]* (1932.)
* *[[O miševima i ljudima]]* (1939.)
* * [[Jadnici (1952)|Jadnici]]* (1952.)
* * [[Oceanovih jedanaest (1960)|Oceanovih jedanaest]]* (1960.)
* * [[Pobuna na brodu Bounty (1962)|Pobuna na brodu Bounty]]* (1962.)

## Vanjske veze
*